**Prilagoditve izvajanja vzgojnih dejavnosti v času epidemije COVID-19 za šolsko leto 2021/2022**

Vse vzgojne in izobraževalne dejavnosti OŠ Frana Kocbeka Gornji Grad so prilagojene v skladu s higienskimi priporočili NIJZ za izvajanje pouka. Šola upošteva pripravljeni protokol, ki je objavljen na spletni strani šole.

SPREMLJANJE ZDRAVSTVENEGA STANJA

Pouk naj obiskujejo le zdravi učenci, učitelji in drugi zaposleni (brez enega ali več naštetih simptomov oz. znakov kot so: npr. povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememba zaznavanja vonja in/ali okusa, neobičajna utrujenost, vnetje očesnih veznic tako v blagi kot v težji obliki).

Obiskovanje pouka je obvezno. Če otrok zboli z zgoraj navedenimi znaki/simptomi ali v družini veljajo omejitve gibanja zaradi zajezitve širjenja novega korona virusa, naj ostane doma in omeji stike z drugimi ljudmi. Za nadaljnja navodila pokličite otrokovega izbranega ali dežurnega zdravnika. Enaki ukrepi veljajo tudi za vse zaposlene.

PRIHOD IN ODHOD V ŠOLO

* V šolo lahko vstopajo le zdrave osebe: učenci, zaposleni in najavljeni obiskovalci.
* Učenci prihajajo v šolo 10 minut pred pričetkom pouka. Učenci vozači prihajajo v šolo z zadnjim možnim prevozom in odhajajo s prvim možnim prevozom (glede na pričetek/zaključek svojega urnika).
* Učenci vozači morajo na organiziranem šolskem prevozu ves čas uporabljati zaščitno masko.
* OŠ Gornji Grad: Od 6.30 -7.15 vsi učenci 1. - 9. razreda vstopajo skozi predmetno stopnjo. Od 7.15 - 8.20 učenci vstopajo skozi ločena vhoda za razredno stopnjo (1. - 4. razred) in predmetno stopnjo (5. - 9. razreda).
* POŠ Bočna: Učenci vstopajo skozi glavni vhod in se ne mešajo s predšolskimi otroki.
* POŠ Nova Štifta: Učenci vstopajo skozi glavni vhod.

POUK

* Ob vstopu v šolo si vsak razkuži roke. Ob vstopu v učilnico si vsak temeljito umije roke. Razkužila v pršilkah so tudi v učilnicah in se uporabijo po presoji učitelja.
* Šola je v času pouka zaklenjena.
* Za zaščito pred okužbo je potrebno:
* redno in temeljito umivanje rok z milom in vodo,
* izogibanje dotikanja obraza (oči, nosu, ust);
* upoštevanje higiene kašlja,
* zračenje večkrat dnevno,
* redno, dnevno čiščenje in razkuževanje vseh prostorov,
* učenci posameznih oddelkov se med odmori zadržujejo v matičnih učilnicah,
* na hodnikih se vsi deležniki gibajo po cestnem pravilu - desna stran in upoštevajo medosebno razdaljo (1,5 m - 2 m).
* Učitelji skušajo ohranjati medosebno razdaljo med učenci (1,5 m - 2 m).
* Pouk poteka po urniku v matičnih učilnicah ali na prostem, izjemoma tudi v drugih učilnicah, ki se pred prihodom nove skupine temeljito prezračijo, očistijo in razkužijo.
* Pouk športa poteka v telovadnici brez mešanja učencev iz različnih razredov. Če vreme dopušča, se pouk športa izvede zunaj.
* Učenci si šolskih potrebščin, pripomočkov in drugih predmetov med seboj ne izmenjujejo in ne izposojajo.
* Učenci RaP dejavnosti, jutranjega varstva in učenci vozači so v svojih skupinah, kjer se skuša ohranjati medosebno razdaljo med učenci različnih razredov.
* V skupnih notranjih prostorih uporabljajo maske vsi odrasli ter vsi učenci (skladno s priporočili NIJZ), če ni možno zagotavljati ustrezne medosebne razdalje. Zaščitna maska je obvezna tudi na zunanjih javnih prostorih, če ni mogoče zagotoviti 1,5 m medosebne razdalje.

Izjeme (brez mask):

* otroci do dopolnjenega 6. leta,
* učenci 1. - 5. razreda, ko so v učilnici,
* govorniki (učitelji, predavatelji ...) v zaprtih prostorih, če je zagotovljena medosebna razdalja vsaj 2 m
* učenci pri pouku športa.
* Malica se organizira v matični učilnici, razen za učence 5. in 7. razreda, ki malicajo v jedilnici.
* Kosilo poteka v jedilnici šole po določenem razporedu in pod nadzorom dežurnih učiteljev. Med učenci se ohranja medosebna razdalja (1,5 m).
* Ob prevzemu obrokov učenci upoštevajo talne označbe za ohranjanje medosebne razdalje.
* Ekskurzije in šole v naravi se izvedejo, če bodo predvidene destinacije varne in v skladu z aktualnimi navodili NIJZ.
* Dnevi dejavnosti se izvedejo na šoli, v CŠOD in na ekskurzijah. Skupine učencev bodo v največji možni meri ločene.

ZRAČENJE PROSTOROV

Učilnice zračimo pred poukom, na sredini in na koncu vsake ure po 3-5 minut (v zimskem času), med glavnim odmorom in po pouku. Zaradi tega naj imajo otroci dodatno oblačilo, da se bodo lažje prilagodili nihanju temperatur v prostoru zaradi zračenja.

SODELOVANJE S STARŠI

* Starši ali spremljevalci v prostore šole ne vstopajo, razen ob predhodni najavi in izpolnjevanju PCT pogojev. Ob vstopu se vpišejo v evidenčni zvezek. Pogoj PCT ni potreben za starše ali spremljevalce učencev 1. - 3. razreda v primeru, ko otroka le pripeljejo v šolo ali odpeljejo iz šole (do garderobe).
* Govorilne ure in roditeljski sestanki potekajo na daljavo: po telefonu, preko e-pošte ali preko video povezave. Le izjemoma lahko roditeljski sestanki in/ali govorilne ure potekajo v šoli ob doslednem upoštevanju vseh higienskih ukrepov in izpolnjevanju PCT pogojev.
* Starši so v primeru odsotnosti otroka dolžni razredniku do 7.30 pisno sporočiti vzrok odsotnosti (prehlad, slabo počutje, kašelj, vročina, sum na obolenje covid-19, odločba o karanteni ...) na eAsistenta.